หุ้นโซลปิดบวก 0.43% ตามทิศทางวอลล์สตรีท
หุ้นโซลปิดบวก 0.43% ตามทิศทางวอลล์สตรีท
17 ก.ค. 2560

ดัชนีคอมโพสิตตลาดหุ้นเกาหลีใต้ปรับตัวขึ้นปิดที่ระดับสูงสุดเป็นประวัติการณ์ติดต่อกันเป็นวันที่ 3 ในวันนี้ ตามทิศทางตลาดหุ้นนิวยอร์กเมื่อคืนวันศุกร์ หลังจากที่มีกระแสคาดการณ์ว่า ธนาคารกลางสหรัฐ (เฟด) อาจจะชะลอการปรับขึ้นอัตราดอกเบี้ย ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 10.47 จุด หรือ +0.43% ปิดที่ 2,425.10 จุด โดยมีปริมาณการซื้อขายปานกลาง 252.17 ล้านหุ้น มูลค่า 4.82 ล้านล้านวอน (4.27 พันล้านดอลลาร์สหรัฐ) มีหุ้นบวกมากกว่าหุ้นลบในสัดส่วน 526 ต่อ 279